पाएं अपने शहर की ताज़ा ख़बरें और फ्री ई-पेपरडाउनलोड करें
गांधीनगर। शनिवार से शुरू हो रही भाजपा की राष्ट्रीय कार्यकारिणी से ऐन पहले नरेंद्र मोदी को बड़ी जिम्मेदारी देने के मुद्दे पर भाजपा में खींचतान बढ़ गई। आडवाणी के नेतृत्व में कुछ नेता मोदी को अचानक एनडीए पर थोपने का विरोध कर रहे हैं, जबकि कुछ अन्य नेता उन्हें एक साथ लोकसभा और विधानसभा चुनाव अभियान की कमान सौंपने की पैरोकारी में उतर आए हैं। बीच का रास्ता तलाशने की माथापच्ची जारी है।
पार्टी में इस बात पर सहमति है कि नरेंद्र मोदी को इस वर्ष होने जा रहे पांच राज्यों के विधानसभा चुनाव अभियान की कमान सौंपी जाए। लेकिन उन्हें लोकसभा चुनाव अभियान की कमान भी सौंप दी जाए इसके पक्ष में आडवाणी नहीं हैं। मोदी समर्थकों के दबाव से आडवाणी और सुषमा जैसे नेता नाखुश हैं।
भाजपा सूत्रों का कहना है कि आडवाणी ने राजनाथ सिंह से फोन पर बातचीत में यह तथ्य रखा कि पांच राज्यों के विधानसभा चुनाव से ठीक पहले एनडीए की टूट को निमंत्रण देना व्यावहारिक राजनीति नहीं होगी। यदि मोदी को लोकसभा चुनाव अभियान की कमान भी सौंप दी जाती है तो जेडीयू भाजपा से अलग हो सकता है। ऐसे में बिहार में भाजपा सत्ता से बाहर हो जाएगी और शरद यादव का भी एनडीए संयोजक बने रहना संभव नहीं होगा।
आगे पढ़िए, मोदी के नाम पर रविवार को मुहर...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn